Resident Evil: Degeneration (2008)    Seitse aastat on möödas Raccoon City sündmustest ning sellele järgnenud Umbrella Corporationi lagunemisest. Selle aja jooksul on aga saanud T-viirusest mustal turul nõutud kaup ja varasemate mängude peategelastest on saanud altruistlikud võitlejad, kes viiruse ja zombie-kollete levimise vastu halastamatult  tegutsevad. Nii saavad kokku mänguseeria teisest osast tuntud Claire Redfield ja Leon S. Kennedy, seekordseks linnaks Harvardville, mille lennujaama tabab ootamatult elavate surnute hord.      Tegemist üldiselt ikka filmiga, mis on mõeldud 'Resident Evil' fännidele. Selles suhtes olen ma täiesti rahul, et Capcom hoolib oma mänguseeriast ja -austajatest, et võtavad käsile ning teevad ühe korraliku CGI-filmi. Eriti arvestades neid hiljutisi live-action solvanguid, on looga osaliselt algvõlu juurde tagasi mindud. Trash pani küll täppi väitega, et võinuks puldi kätte võtta ning ise neid tegelasi juhtida. Siiski jäi kogu asi mängude tasemest väga kaugele ja teema üldiselt palju pehmemaks tavapärasest süžeest. Lihtsalt üks selline kohustuslik vaatamine mänguritele.    Hinnang: 4/10    Posted by: Sander